Bridžitas Džonsas mazulis
"Bridžitas Džonsas mazulis" (angļu: Bridget Jones's Baby) ir 2016. gada romantiska komēdija, kuras režisore ir Šārona Magvaira. Galvenās lomas atveido Renē Zelvēgere, Patriks Dempsijs, Kolins Fērts, Džims Brodbents, Džemma Džonsa un Emma Tompsone. Filmas pirmizrāde notika 2016. gada 5. septembrī Londonā. Filma ir turpinājums 2001. gada filmai "Bridžitas Džonsas dienasgrāmata" un 2004. gada filmai "Bridžita Džonsa. Saprāta robeža". Bridžita Džonsa vēlas visu uzmanību veltīt sev un karjerai, tomēr to apdraud viņas palikšana stāvoklī un fakts, ka Bridžita nav pārliecināta pr to, kurš ir īstais mazuļa tēvs.